62014TO0488(02)_INF
Sklep Splošnega sodišča (osmi senat) z dne 6. decembra 2023 –Mdr Inversiones in Espacio Activos Financieros/Komisija
(Združeni zadevi T‑488/14 inT‑489/14) (
1
)
„Ničnostna tožba – Državne pomoči – Pomoč, ki so jo španske oblasti dodelile nekaterim gospodarskim interesnim združenjem (GIZ) in njihovim vlagateljem – Davčna shema, ki se uporabi za določene dogovore o finančnem najemu za nakup plovil (španski sistem poslovnega najema) – Sklep, s katerim je bila pomoč razglašena za delno nezdružljivo z notranjim trgom in je bilo odrejeno njeno delno vračilo – Delno prenehanje predmeta spora – Delna ustavitev postopka – Tožba, ki je delno očitno brez vsakršne pravne podlage“
1.
Ničnostna tožba – Tožba zoper sklep – Pravni interes – Razglasitev delne ničnosti izpodbijanega akta v okviru neke druge tožbe, usmerjene zoper ta akt – Tožba, ki se nanaša tako na razglasitev ničnosti delov, ki so bili razglašeni za nične, kot na razglasitev ničnosti delov, ki niso bili razglašeni za nične – Tožba, ki ohrani svoj predmet zgolj glede delov, ki niso bili razglašeni za nične
(Člena 263 in 277 PDEU; Poslovnik Splošnega sodišča, člen 131)
(Glej točke od 22 do 48.)
2.
Pomoči, ki jih dodelijo države – Pojem – Selektivnost ukrepa – Davčni ukrepi v korist nekaterih gospodarskih interesnih združenj in njihovih vlagateljev – Davčna ureditev, ki se uporablja za nekatere dogovore o finančnem najemu za nakup plovil – Selektivnost celotne ureditve, ki je posledica učinkov odobritve predčasne amortizacije na uporabo drugih uvedenih ukrepov – Dopustnost
(člen 107(1) PDEU)
(Glej točke od 54 do 59.)
3.
Akti institucij – Obrazložitev – Obveznost – Obseg – Sklep Komisije na področju državnih pomoči – Davčna ureditev, ki se uporablja za nekatere dogovore o finančnem najemu za nakup plovil – Nujnost navedbe dejstev in pravnih preudarkov, ki so bistveni za sistematiko sklepa – Neobstoj zahteve, da se posebej obrazloži vsak element, na katerega se sklicujejo zainteresirane stranke
(člena 107(1) in 296 PDEU)
(Glej točki 63 in 64.)
Izrek
1.
Postopek odločanja o tožbah se ustavi v delu, v katerem sta vloženi zoper člen 1 Sklepa Komisije z dne 17. julija 2013 o shemi pomoči SA.21233 C/11 (ex NN/11, ex CP 137/06), ki jo izvaja Španija – Davčna shema, ki se uporablja za določene dogovore o finančnem najemu, znana tudi kot španski sistem poslovnega najema (2014/200/EU), ker so z njim gospodarska interesna združenja in njihovi vlagatelji določeni kot edini prejemniki pomoči, na katero se nanaša ta sklep, in zoper člen 4(1) navedenega sklepa, ker je Kraljevini Španiji naloženo, naj celotni znesek pomoči, na katero se nanaša ta sklep, izterja od vlagateljev v gospodarska interesna združenja, ki so jo prejeli.
2.
V preostalem se tožbi zavrneta.
3.
Vsaka stranka nosi svoje stroške.
(
1
)	UL C 282, 25.8.2014.